20α. ΒΑΣΙΛΙΚΟΝ ΔΙΑΤΑΓΜΑ της 6/11 Απρ. 1951 Περί απαγορεύσεως της εξαγωγής κλημάτων κλπ. αμπέλου εκ Κρήτης. Έχοντες υπ’ όψιν το άρθρ. 1 του Νόμ. 217/1914 «περί καταπολεμήσεως των νόσων των φυτών κλπ.» και την υπ’ αριθ. 213 της 14.3.1951 πράξιν του Συμβουλίου Επικρατείας, προτάσει του Ημετέρου επί της Γεωργίας Υπουργού, κατόπιν συμφώνου γνωμοδοτήσεως του παρά τω αυτώ Υπουργείω Γεωργικού Συμβουλίου, απεφασίσαμεν και διατάσσομεν: Άρθρον μόνον.-Απαγορεύεται η εξαγωγή εκ της νήσου Κρήτης κλημάτων αμπέλου, ριζών και πρέμνων εν χλωρά ή ξηρά καταστάσει επί σκοπώ παρεμποδίσεως της μεταδόσεως και αλλαχού της εις τους αμπελώνας της Κρήτης εμφανισθείσης επικινδύνου νόσου υπό την ονομασίαν «Τσιλίκ Μαράζι». Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 